kardosdrur/scandi-wiki huggingface dataset:
Skin o' My Teeth

"Skin O' My Teeth" er den tredje single fra det amerikanske thrash metal-band Megadeths multi-platinalbum Countdown to Extinction. Sangen, som er skrevet af frontmand Dave Mustaine, omhandler selvmord og at fejle det.

Sangen blev spillet ved den koncert i Argentina som senere blev udgivet som That One Night: Live in Buenos Aires, men blev ikke inkluderet på dvd'en. Den er dog med i iTunes-versionen af koncerten.
Den er også med på omsamlingsalbummet Greatest Hits: Back to the Start fra 2005.

Kalmah har indspillet en coverversion af sangen på deres andet studiealbum They Will Return.

En trommesampling fra sangen kan høres på Pendulum-sporet "Another Planet" fra albummet Hold Your Colour.

Singler fra 1993
Megadeth-singler
Birkesig

Birkesig er en lille bebyggelse på Djursland, beliggende i Rosmus Sogn, ca. 50 kilometer fra Aarhus.
Stedet ligger i Syddjurs Kommune og tilhører Region Midtjylland.

Lokaliteter i Syddjurs Kommune
Anthems to the Welkin at Dusk

Anthems to the Welkin at Dusk er det andet studiealbum fra det norske symfonisk black metal-band Emperor, udgivet i 1997. Albummet blev indspillet i Grieghallen i Bergen, ligesom det var tilfældet med mange andre af de tidlige norske black metal-bands, deriblandt Burzum. På albummet bruges mindre symfonisk musik end på debutalbummet In the Nightside Eclipse, og der fokuseres i stedet på guitar-tung høj hastighed og den nye trommeslager Trym Torsons evner.

Albummet nåede en 28. plads på den finske albumhitliste.

Spor 
 "Alsvartr (The Oath)" – 4:18
 "Ye Entrancemperium" – 5:14
 "Thus Spake the Nightspirit" – 4:30
 "Ensorcelled by Khaos" – 6:39
 "The Loss and Curse of Reverence" – 6:09
 "The Acclamation of Bonds" – 5:54
 "With Strength I Burn" – 8:17
 "The Wanderer" – 2:54

Bonusspor på genudgivelsen 2004 
 "In Longing Spirit" – 5:55
 "Opus a Satana" – 4:18
 "The Loss and Curse of Reverence – Live" – 6:24

Fodnoter

Eksterne henvisninger 
 
 Anthems To The Welkin At Dusk – BestBlackMetalAlbums.com 

Emperor-album
Album fra 1997
Bolt (film fra 2008)

Bolt er en amerikansk computeranimeret film fra 2008, produceret af Walt Disney Pictures

Handling 

Bolt (John Travolta på dansk David Owe) er en hvid schæfer på 5 år, som tror at han er en superhund.
Hans ejer Penny (Miley Cyrus på dansk Camilla Schnack Tellefsen) er skuespiller, og sammen banker de banditter med laserøjne og vuf.
En dag kommer han ved en fejltagelse til New York, og må med to nye venner, katten Mittens og hamsteren Rhino, finde tilbage til Hollywood. Det bliver et lærerigt eventyr.

Historie 
Bolt fik verdenspremiere 21. november og Danmarkspremiere 6. februar 2009.

I USA bliver den også kaldt 'Bolt 3D' da de mener at den skal ses med 3D briller.

Eksterne henvisninger 
 

Amerikanske film fra 2008
Animationsfilm fra USA
Engelsksprogede film
VM i bandy 2004

Verdensmesterskabet i bandy 2004 var det 24. VM i bandy gennem tiden, og mesterskabet blev arrangeret af Federation of International Bandy. Mesterskabet var opdelt i en A-gruppe med fem hold og en B-gruppe med seks hold. A-gruppen blev afviklet i Sverige i perioden 1. – 8. februar 2004, mens B-gruppen blev spillet den 25. – 28. februar i Budapest, Ungarn.

Mesterskabet blev vundet af Finland efter finalesejr over værtslandet og de forsvarende verdensmestre fra Sverige på 5-4 efter forlænget spilletid. Det var Finlands første VM-titel efter at holdet tidligere seks gange havde vundet sølv og 14 gange bronze. Bronzemedaljerne gik til Rusland, som besejrede Kasakhstan med 5-2 i bronzekampen, og som dermed leverede det dårligst russiske resultat ved VM i bandy indtil da. Det var tillige en tangering af Sovjetunionens dårligste VM-placering: bronze i 1987.

A-VM 

A-VM blev spillet i Sandviken, Uppsala, Västerås, Stockholm og Grängesberg i Sverige i perioden 1. – 8. februar 2004. De fem hold spillede først en indledende runde alle-mod-alle. Sejre gav 2 point, uafgjorte 1 point, mens nederlag gav 0 point. De fire bedste hold kvalificerede sig til semifinalerne, hvor nr. 1 mødte nr. 4 og nr. 2 spillede mod nr. 3. Taberne af semifinalerne mødtes i bronzekampen, mens vinderne spillede finale om verdensmesterskabet.

Indledende runde

Finalekampe

B-VM 

B-VM blev spillet i Budapest, Ungarn i perioden 25. – 28. februar 2004 med deltagelse af seks hold, som spillede om én oprykningsplads til A-gruppen. Der blev først spillet et gruppespil alle-mod-alle. Sejre gav 2 point, uafgjorte 1 point, mens nederlag gav 0 point. Nr. 1 og 2 i gruppespillet spillede oprykningskamp til A-gruppen, mens nr. 3 og 4 spillede placeringskamp om 3.-pladsen.

Indledende runde

Placeringskampe

Samlet rangering

Noter

Kilder / eksterne henvisninger 
Bandysidan.nu – World Championships 2003/04  

2004
Sport i 2004
Reverence (album)

Reverence er debutalbummet fra den britiske electronica-gruppe Faithless, udgivet i april 1996. Albummet indeholder flere singler som efterfølgende er blevet klassikere for bandet, deriblandt "Don't Leave", "Salva Mea" og "Insomnia". Det blev nr. 26 på den britiske hitliste.

Senere samme år blev albummet genudgivet som Reverence / Irreverence med en ekstra cd med remix af de originale sange.

Spor 
 "Reverence" – 7:43
 "Don't Leave" (feat. Pauline Taylor)– 4:02
 "Salva Mea" – 10:47
 "If Lovin' You is Wrong" – 4:17
 "Angeline" – 3:37
 "Insomnia" – 8:47
 "Dirty Ol' Man" – 3:05
 "Flowerstand Man" (feat. Dido)– 3:22
 "Baseball Cap" – 2:56
 "Drifting Away" (feat. Penny Shaw)– 4:09

Faithless-album
Album fra 1996
Dancealbum
Reverence

Reverence er engelsk for at hylde eller vise nogen eller noget stor ære og respekt. Det kan også henvise til:

Musik 
 Reverence (album) – debutalbummet fra den britiske electronica-gruppe Faithless.
 Reverence (Emperor-ep) – en ep fra det norske black metal-band Emperor.
 Reverence (The Jesus and Mary Chain-ep) – en ep fra det skotske rockband The Jesus and Mary Chain.
 Reverence (demo) – en demo fra det finske gothic metal-band Hevein.

Andre betydninger 
 Reverence (skulptur) – en skulptur af halerne fra to hvaler som "dykker" ned i græs i Vermont.
Wages of Sin

Wages of Sin er det fjerde album udgivet af det svenske melodisk dødsmetal-band, Arch Enemy. Det er det første album med Angela Gossow som vokalist.

Spor 
 "Enemy Within" – 4:21 (Amott/Amott/Gossow)
 "Burning Angel" – 4:17 (Amott/Amott)
 "Heart of Darkness" – 4:52 (Amott/Amott)
 "Ravenous" – 4:06 (Amott/Amott/Gossow)
 "Savage Messiah" – 5:18 (Amott/Amott/D'Angelo)
 "Dead Bury Their Dead" – 3:55 (M. Amott)
 "Web of Lies" – 3:56 (Amott/Amott)
 "The First Deadly Sin" – 4:20 (Amott/Amott/Gossow)
 "Behind the Smile" – 3:28 (Amott/Amott)
 "Snow Bound" (Instrumental) – 1:34 (Amott/Amott)
 "Shadows and Dust" – 4:27 (Amott/Amott/Erlandsson)
 "Lament of a Mortal Soul" (bonusspor) – 6:36 (Amott/Amott/Gossow)

Spor på bonus-cd'en
Den første udgave af dette album indeholdt en bonus-cd med titlen A Collection of Rare & Unreleased Songs from the Arch Enemy Vault. Disse sange er med bandets tidligere forsanger Johan Liiva.

 "Starbreaker" (Judas Priest-cover) – 3:27
 "Aces High" (Iron Maiden-cover) – 4:26
 "Scream of Anger" (Europe-cover) – 3:50
 "Diva Satanica" – 3:46
 "Fields of Desolation '99" – 5:33
 "Damnation's Way" – 3:49
 "Hydra" – 0:57

Eksterne henvisninger 
 

Album fra 2001
Arch Enemy-album
House in the Clouds

The House in the Clouds (engelsk for Huset i Skyerne) er et vandtårn i Thorpeness, Suffolk, England, som nu fungerer som beboelsesejendom. Huset blev bygget i 1923 for at forbedre byens skyline, som ikke harmonerede med den omkring 227 m3 store vandtank. I 1977 blev vandtårnets funktion overført til andre pumpesystemer, og i 1979 blev vandtanken fjernet og beboelsesarealet blev dermed udvidet til dets nuværende størrelse indeholdende fem værelser og tre badeværelser.

Fodnoter 

Vandtårne
Beboelsesbygninger
Bygninger, konstruktioner og anlæg i England
Filkesjön

Filkesjön er en mindre sø beliggende i mellem Skåne og Blekinge med et areal på 1,59 km². I søens østre del har Immeln sit udløb gennem en å ved navn Edre ström.

Filkesjön ligger 75,3 moh. og den største ø er Trollön. I begyndelsen af 1930'erne havde forbryderne "Bildsköne Bengtsson" og "Tatuerade Johansson" et skjulested i en hytte ved søstranden. Hyttens plads blev undersøgt i SVT-programmet "Utgrävarna" (Udgraverne)

Referencer 

Søer i Skåne
Kristianstads kommun
Nas

Nas har flere betydninger:
 NAS – Netværkslager (Network Attached Storage)
 Nas (rapper) – Amerikansk rapper
 Navision Application Server (NAS)
Sorteper (kortspil)

Sorteper er et kortspil, som spilles af 2 deltagere og opefter med et sæt af 52 spillekort. Formålet med spillet er at undgå at sidde med Sorteper, der er navnet på spar knægt, til sidst i spillet. Klør knægt fjernes fra sættet, og deltagerne skiftes til at trække et kort fra hinandens hænder for at danne par ved at have to kort af samme værdi, og det er uanset, hvilken kulør de to kort har. Sorteper kan ikke parres, og når en deltager i løbet af spillet får parret alle sine kort, vil den udgå af spillet. Til sidst vil en deltager sidde med Sorteper samtidig med, at de andre deltagere ikke har flere kort på deres hænder. Den deltager har tabt spillet. 

Navnet Sorteper, er af tysk oprindelse: "fra tysk schwarzer Peter 'spar knægt', også betegnelse for djævelen" og spillet er afledt af Schwarzer Peter. Spillet blev produceret i Danmark af C. Drechsler fra slutningen af 1920'erne.

Referencer

Kortspil
Spil fra C. Drechsler
Peachoid

The Peachoid er et meget stort vandtårn i Gaffney, South Carolina, USA, der ligner en fersken (peach på engelsk). Vandtårnet har en kapacitet på over tre en halv million liter vand og er beliggende på Interstate 85 mellem afkørslerne 90 og 92 (nær Cherokee Foothills National Scenic Highway). The Peachoid er et godt eksempel på nyskabende arkitektur og er en af de mest fremtrædende vartegn på den del af I-85, der forbinder Charlotte, North Carolina og Atlanta, Georgia.

Bygninger, konstruktioner og anlæg i South Carolina
Vandtårne i USA
Cervo

Cervo er en kystby i Ligurien i provinsen Imperia ved den italienske Riviera i det nordlige Italien. Cervo ligger omkring 100 kilometer fra den franske grænse mod vest og 100 kilometer fra Genova mod øst. Byen har omkring 1.200 indbyggere.

Cervo har bevaret sit originale udseende og fremstår stadig som en middelalderlig kystby. Byen rejser sig fra havet op ad en bakketop, og det er kun muligt at komme omkring gående – biler kan ikke køre i de smalle stræder. Byen betragtes som en af de smukkeste landsbyer i Ligurien.

Byen domineres af kirken Giovanni Battista o dei Corallini. Navnet Corallini er opstået,
fordi kirken formentlig er bygget for de penge, byen tjente ved koralfiskeri. Kirken er opført i det 17. og 18. århundrede af arkitekt G.B. Marvaldi. Byggestilen er barok. Et andet vigtigt bygningsværk er kirken Oratori di Santa Caterina fra det 13. århundrede. Oratoriet lægger ofte lokaler til udstillinger, klassiske koncerter og andre kulturelle begivenheder.

På toppen af byen findes det etnografiske museum med udstillinger, der hylder den liguriske befolkning i dens daglige arbejde gennem århundreder.

Ekstern henvisning 
 Cervo kommune
 I Borghi più Belli d'Italia italiensk/engelsk tekst

Byer i Liguria
NAS

NAS er en forkortelse for et netværkstilsluttet datalager (en: Network-attached storage) (NAS) er en filbaseret computer lagerenhed tilsluttet et datanet, der giver adgang til data for klienter tilsluttet netværket. 

Et NAS opererer ikke bare som filserver, men er specialiseret til netop dette formål, enten vha, specialiseret hardware eller software.

Netudstyr
De Havilland Gipsy Moth

Flytypen de Havilland Gipsy Moth (fulde navn: de Havilland DH.60G Gipsy Moth) er et to-sæders biplan til turistfart og uddannelse, som blev udviklet i 1920'erne af den britiske flyproducent de Havilland Aircraft Company.

Flytypen, der blev bygget i 688 stk., var en blandt flere i serien DH.60 Moth, der desuden tæller DH.60 Moth, DH.60G III Moth og Møl Major, DH.60M Moth, DH.60T Moth Trainer og DH.60X Moth.

Flytypens motor 
Modsat DH.60 Moth-seriens andre flytyper, har de Havilland Gipsy Moth ikke en Blackburn Cirrus-motor. I stedet blev den drevet af en britisk luftkølet 4-cylindret rækkemotor, der var designet af Frank Halford i 1927 og senere erstattet af motoren ADC Cirrus. Den endte med at blive en af de mest berømte flymotorer i mellemkrigsperioden og samtidig var den drivkraften for valget af motor i forskellige andre lette fly som f.eks. taxifly, britiske såvel som ikke-britiske, indtil 2. verdenskrig.

Trivia 
 Den engelske pilot og storvildtjæger Denys Finch Hatton, der var Karen Blixens nære ven og elsker, havde en de Havilland Gipsy Moth.
 To fly blev anvendt ved kortlægningen af Østgrønlands kyst under British Arctic Air Route Expedition i 1930-31.
 Bortset fra at de Havilland Gipsy Moth medvirkede til at etablere de Havilland Aircraft Company som en producent af lette fly, så har flytypen også etableret selskabet som en motorfabrikant.
 Den britiske kvindelige flyvepioner Amy Johnson fløj en de Havilland Gipsy Moth (kaldet: G-AAAH "Jason") fra London til Darwin (Australien) – en tur på samlet 17.700 km.

Fly fra Storbritannien
Biplaner
1-motors propelfly
Royal Air Force
Militære træningsfly
Militærfly fra Storbritannien
VM i bandy 2003

Verdensmesterskabet i bandy 2003 var det 23. VM i bandy gennem tiden, og mesterskabet blev arrangeret af Federation of International Bandy. Mesterskabet havde deltagelse af ni hold og blev afviklet i Arkhangelsk i Rusland i perioden 24. – 30. marts 2003. Turneringen var inddelt i to grupper – i gruppe A spillede de fem formodet bedste hold, mens de resterende fire hold spillede i gruppe B.

Mesterskabet blev vundet af Sverige efter finalesejr over værtslandet og de forsvarende verdensmestre fra Rusland på 5-4 . Det var Sveriges syvende VM-titel gennem tiden men den første siden 1997. Bronzemedaljerne gik til Kasakhstan, som besejrede Finland med 4-1 i bronzekampen, og som dermed vandt VM-medaljer for første gang.

Resultater

Gruppe A 
De fem hold i gruppe A spillede først en indledende runde alle-mod-alle. Sejre gav 2 point, uafgjorte 1 point, mens nederlag gav 0 point. De fire bedste hold kvalificerede sig til semifinalerne, hvor nr. 1 mødte nr. 4 og nr. 2 spillede mod nr. 3. Nr. 5 spillede placeringskamp om 5.-pladsen mod vinderen af gruppe B.

Gruppe B 

I gruppe B spillede de fire formodet svageste hold. Vinderen kvalificerede sig til kampen om 5.-pladsen mod nr. 5 fra gruppe A, mens nr. 2 og 3 spillede placeringskamp om 7.-pladsen

Placeringskampe

Finalekampe

Samlet rangering

Kilder / eksterne henvisninger 
Bandysidan.nu – World Championships 2002/03  

2003
Sport i 2003
Hasle Vandtårn

Vandtårnet i Hasle er et vandtårn beliggende på Bispehavevej i Hasle, Aarhus ud til Ringvejen. Vandtårnet er opført i jernbeton og har en kapacitet på 2100 m3. Tårnet blev opført i 1970 i stilen ekspressiv modernisme og er det eneste vandtårn i Aarhus, der stadig er i funktion. Det er samtidig områdets vartegn og kan ses omkring 10 km væk.

Dets funktion er som trykskaber for Århus Kommunale Værker. Tårnet blev i 2005 renoveret med reparation af betonskader og pålægning af nyt tagpap samt udskiftning af vinduer.

Arkitektur
Bygningen er paddehatformet, hvilket har været et brugt tema til formen af vandtårne siden 1950'erne, hvor et af de første af slagsen kaldet Svampen blev opført i Örebro, Sverige i 1958. Heraf blev lavet en 33 % større kopi i Saudi Arabiens hovedstad, Riyadh, men også andre paddehatformede modeller er opført, heriblandt Vandtårnet i Roihuvuori, Finland og Vandtårnet i Leverkusen-Bürrig, Tyskland.

Kulturelle tiltag
Under en lysfestival tjente vandtårnet som kunstobjekt, idet det blev belyst, så det lignede et glas med champagne.

Se også
Vandtårnet på Randersvej – et aarhusiansk vandtårn af ældre dato

Fodnoter

Bygninger, konstruktioner og anlæg i Aarhus
Vandtårne i Region Midtjylland
Ågård (Kettrup Sogn)

Ågård er en herregård i Kettrup Sogn i det gamle Thisted Amt lige syd for Fjerritslev i Jammerbugt Kommune. Gården var hjemsted for den kendte adelsslægt Gyldenstierne i ca. 300 år. Gården er kendt i 1397 under navnet Agarth. Man kender ikke alderen på hovedbygningen, der er i én etage med to sidefløje, der oprindelig har været i bindingsværk. I haven ligger et voldsted af en ældre borg og to fredede banker. En måler 31 x 35 m, den anden lavere er ca. 45 x 45 m. Det menes at borgen er blevet ødelagt af en brand, muligvis i 1441.
 
Ågård Avlsgård er på 436 hektar med Bisgård og Haverslev Vestergård.

Ligger på adressen:Aggersundvej 81, 9690 Fjerritslev.

Ejere af Ågård 
 (1355-ca. 1380) Erik Nielsen Gyldenstierne
 (ca. 1380-ca. 1388) Niels Eriksen Gyldenstierne (søn)
 (ca. 1388-ca. 1410) Peder Nielsen Gyldenstierne (søn)
 (ca. 1410-1456) Niels Pedersen Gyldenstierne (søn)
 (1456-ca. 1503) Mourits Nielsen Gyldenstierne (søn)
 (ca. 1503-ca. 1509) Anne Mouritsdatter Gyldenstierne (datter)
 (ca. 1509-1541) Predbjørn Clausen Podebusk (ægtemand)
 (1541-1545) Anne Mouritsdatter Gyldenstierne (enke)
 (1545-1550) Jytte Predbjørnsdatter Podebusk (datter) (parthaver)
 (1550-1560) Knud Henriksen Gyldenstierne (ægtemand) (eneejer)
 (1560-1592) Henrik Knudsen Gyldenstierne
 (1592-1627) Knud Henriksen Gyldenstierne
 (1627-1630) Sophie Lindenov (enke)
 (1630-1635) Margrethe Rosenkrantz (moder)
 (1635-1674) Henrik Rantzau (svigersøn)
 (1674-1676) Frands Rantzau (broder)
 (1676-1693) Rudolph Günter von Grabow (svigersøn)
 (1693-1701) Rudolph Günter von Grabow og Peder Benzon (svoger)
 (1701-1737) Frands Rantzau Benzon (søn af P. Benzon)
 (1737-1738) Frederik Kiærskiold
 (1738-1740) Inger Pop (enke)
 (1740) Christiane Marie Kiærskiold (datter)
 (1740-1748) Johan Henrik Rantzau (ægtemand)
 (1748-1749) Christiane Marie Kiærskiold (enke)
 (1749-1779) Laurs Schipper Hviid
 (1779-1787) Anne Marie Christensdatter (enke)
 (1787-1794) Christen Hviid (søn)
 (1794-1815) Mathias Hviid (broder)
 (1815-1822) Mariane Hviid (enke)
 (1822-1828) Johan Caspar Mylius
 (1828-1842) Statskassen
 (1842-1848) Erik Christian Storm og N. Nyholm
 (1848-1886) Carl Emil Roulund
 (1886-1887) Louise Frederikke Roulund, født Schjødte (enke)
 (1887-1891) Knud Imanuel, Hedevig Elisbeth, Johanne Lucie og Carl Christian Roulund (børn)
 (1891-1914) Hedevig Elisbeth og Johanne Lucie Roulund
 (1914-1915) V. H. Hane-Schmidt og Jens Roesen
 (1915-1916) Carl Christian Gravesen (søstersøn til Hane-Schmidt)

Hovedbygningen
 (1916-?) Carl Christian Gravesen
 (1961-?) Poul Meisner

Avlsgården
 (1916-1917) Jens Amtoft og Christian S. Eriksen
 (1917-?) Christian A. Dreyer
 (?-?) Regitze og Herdis Dreyer (døtre)
 (1995-) Valdemar Johannes Møller og Michael Møller

Kilder 
 Danske Slotte og Herregårde bind 10: Vendsyssel. København 1966
 Trap Danmark. 5. bind: Hjørring, Tisted og aalborg Amter. 4. udg. København 1924.

Herregårde i Jammerbugt Kommune
Herregårde i Thisted Amt
Voldsteder i Hjørring Amt
Voldsteder i Thisted Amt
Frank Hougaard

Frank Hougaard 29. december 1963 er en tidligere dansk fodboldspiller, og nuværende cheftræner i den lille klub, Toksværd Olstrup Fodbold (forkortet TOF) som ligger lidt uden for Næstved. Klubben spiller til dagligt i Serie 3.

Hougaard spillede næsten hele sin karriere for Næstved Boldklub, for hvem han i perioden 1986-2005 opnåede 511 førsteholdskampe (hvilket er klubrekord). Frem til 1996 spillede Næstved i Danmarks højeste liga 1. division, som fra 1992 blev Superligaen. Han startede karrieren i den lille Næstvedklub Herlufsholm Gymnastikforening og kom først til Næstved IF som 22-årig. Han debuterede i en udekamp mod AGF og var 41 år, da han spillede sin sidste kamp 4. juni 2005. Opholdet hos Næstved var kun afbrudt af en periode som spillende assistent træner i Skælskør BI (hvor Erik Rasmussen var cheftræner), samt en kort periode i barndomsklubben HG.

Hougaard var med til at vinde DM-Bronze 1986 og DM-sølv 1988. Derudover blev det til et nederlag efter straffesparkskonkurrence mod Brøndby IF i landspokalfinalen 1994.

Hougaard scorede superliga-mål nummer 1.000 den 23. maj 1993.

Noter

Eksterne henvisninger 
 

Fodboldspillere fra Danmark
Fodboldspillere fra Næstved BK
Emil Cioran

Emil Cioran (født 8. april 1911, død 20. juni 1995, Paris) var en rumænsk filosof og essayist, som levede i Frankrig.

Eksterne henvisninger 

Filosoffer fra Rumænien
Essayister fra Rumænien
Wern

Wern er en cirka 63,5 km lang biflod som kommer fra øst til Main i Bayern, Tyskland.

Forløb 
Wern løber i Regierungsbezirk Unterfranken i landkreisene Schweinfurt og Main-Spessart. Den har sit udspring nordvest for Hesselbjergene, sydvest for Rannungen, i kommunen Poppenhausen ved Pfersdorf. Nogle mener dog, at Wern først begynder ved sammenløbet af Heidgraben (højre kildebæk) og Leimgraben (venstre kildebæk), knap en kilometer nord for Pfersdorf.

Den flyder herfra mod syd, gennem Niederwerrn og nærmer sig der, i en afstand på kun ca. 2 km, Main ved Schweinfurt. Den bøjer dog af mod vest og gennemløber den øvre del af Maindreieck. Derefter nærmer Wern sig atter Main med kun 2 km's afstand i nærheden af Karlstadt-Stetten, men ændrer på ny retning og løber videre mod nord. Ved Gemünden-Wernfeld munder Wern omsider ud i Main.

Det tidligere stærkt svungne flodløb blev i 1930'erne rettet ud, med møjsommeligt manuelt arbejde af Reichsarbeitsdienst, for at indvinde nye landbrugsområder. Man forsøger nu at genskabe det oprindelige flodløb, både for at genskabe naturen, men også som beskyttelse mod oversvømmelser.

Byer og landsbyer 
Byer, kommuner og landsbyer langs Wern er (fra udspringet og ned):
Kommunen Rannungen
Kommunen Poppenhausen (med de ved floden liggende landsbyer Pfersdorf, Hain, Poppenhausen og Kronungen)

Kommunen Niederwerrn (landsbyerne Oberwerrn og Niederwerrn)

Byen Schweinfurt (landsbyen Bergl)

Kommunen Geldersheim

Kommunen (Markt) Werneck (landsbyerne Schnackenwerth, Ettleben, Werneck, Zeuzleben og Mühlhausen)

Byen Arnstein (landsbyerne Gänheim, Arnstein, Heugrumbach, Reuchelheim, Müdesheim, Halsheim og Binsfeld)

Kommunen (Markt) Thüngen

Byen Karlstadt (bydelen Stetten)

Kommunen Eußenheim (landsbyerne Schönarts, Eußenheim og Aschfeld)

Kommunen Gössenheim (landsbyerne Gössenheim og Sachsenheim)

Byen Gemünden (bydelen Wernfeld)

Eksterne henvisninger 

 Pegel bei Arnstein, HND Bayern
 Projekt Werntal – Grundwasserverträglicher Landbau 
 Gewässerqualität Fliesswassersystem Wern
 Der Wern-Radweg

Floder i Bayern